Jó hír a Tesco-ról | Don't waste it! - Hírek a hulladék világából
Jó hír a Tesco-ról
2015/08/01 2015/08/01 Roland 0 Comments don't waste it, élelmiszer, élelmiszer hulladék, hulladék, hulladékgazdálkodás
A Tesco kiemelt figyelmet fordít az élelmiszer-hulladék csökkentésére. A Magyar Élelmiszerbank Egyesület platina fokozatú támogatójaként csak az elmúlt hónapban több mint 60 tonna pékáruval és vegyes élelmiszerrel járult hozzá a rászoruló családok napi élelmiszer ellátásához. A Tesco több mint 270 tonna – 100 millió forintot meghaladó értékű – termékkel támogatta partnere munkáját az élelmiszermentő program 2014-es kezdete óta – írja az mmonline.hu.
“Az Élelmiszerbanknál 10 éves fennállásunk óta célunk, hogy felkutassuk és összegyűjtsük a feleslegessé vált és megsemmisítés előtt álló, azonban lejárat előtti, minőségileg fogyasztható élelmiszereket. Ezeket 220 karitatív szervezeten keresztül több mint 300.000 rászorulóhoz juttatjuk el ingyenesen. Indulásunk óta, évről évre növelve a begyűjtött élelmiszer mennyiségét, összesen 34.600 tonna élelmiszert osztottunk szét. Ebben együttműködésünk kezdete óta jelentős szerepe van a Tescónak is, akik már több mint 450 tonna élelmiszerrel járultak hozzá munkánk sikeréhez” – mondta Cseh Balázs, az Élelmiszerbank elnöke.
“A Tesco csaknem 10 éve kezdte meg a közös gondolkodást az Élelmiszerbankkal arról, hogyan lehetne felelős módon felhasználni az áruházakban keletkező élelmiszer-felesleget. Nagyra értékeljük és hiánypótlónak tartjuk a szervezet munkáját, és igyekszünk minél hatékonyabban támogatni annak két fő célját: az éhezés felszámolását és az élelmiszerpazarlás csökkentését. Büszkék vagyunk arra, hogy munkatársaink és az Élelmiszerbank szakemberei kitartóan és lelkesen dolgoznak együtt a közös célokért” – tette hozzá Magyar Henrietta, a Tesco-Global Áruházak Zrt. kormányzati és közösségi kapcsolatokért felelős vezetője.
A cikk eredetiben itt olvasható: http://www.mmonline.hu
← Szemét várja az olimpikonokat Rióban
Szemétből házat →